Държавен вестник, бр. 48, 2023 г., стр. 5

БРОЙ  48	
Д Ъ Р Ж А В Е Н  В Е С Т Н И К 	
СТР.  5  
„(4) В случаите на задържане непълнолет­
ните се настаняват в подходящи помещения 
отделно от пълнолетните, като незабавно се 
съобщава на техните родители, попечители 
или други лица, които по закон полагат грижи 
за тях, и на директора на учебното заведение, 
когато задържаният е ученик. Ако не са от­
паднали обстоятелствата по чл. 385б, ал. 2, за 
задържането се уведомява друго пълнолетно 
лице, посочено от непълнолетния обвиняем и 
одобрено от наблюдаващия прокурор.“
§ 17. В чл. 387 се правят следните измене­
ния и допълнения:
1. Досегашният текст става ал. 1.
2. Създават се ал. 2 – 8: 
„(2) Възрастта на лицето се определя 
на основата на собствените му обяснения, 
чрез проверка на актовете за гражданско 
състояние, проучване на документи и други 
доказателства и ако такива не бъдат устано­
вени или съществува съмнение, се извършва 
медицинска експертиза. Когато съмненията 
относно възрастта на лицето не могат да бъдат 
отстранени, лицето се счита за ненавършило 
18-годишна възраст.
(3) След предявяване на постановлението за 
привличането на непълнолетен като обвиняем 
органът на досъдебното производство изисква 
от инспектор при детска педагогическа стая 
по местоживеене на лицето изготвянето на 
характеристика за установяване на личност­
ните особености на обвиняемия, която се 
представя по делото в 14-дневен срок.
(4) Когато това се налага от обстоятелствата 
по делото, органът на досъдебното производ­
ство изисква от съответната дирекция „Соци­
ално подпомагане“ изготвянето на социален 
доклад за семейната и социалната среда на 
непълнолетния. Докладът се предоставя в 
14-дневен срок и се счита за неразделна част 
от характеристиката. 
(5) Характеристиката се изготвя с участието 
на непълнолетния, а когато е подходящо, в 
изготвянето є участват родител, попечител 
или друго лице, което по закон полага грижи 
за обвиняемия, както и други лица, които 
разполагат с информация за личността му, 
включително лица, посочени от него.
(6) Характеристиката се основава на данни 
за личността, достигнатата степен на емоцио­
нална и социална зрялост на непълнолетния, 
за неговото икономическо положение, соци­
алната и семейната му среда, предпоставки за 
уязвимост, предходни противоправни прояви 
и мерките, взети по тях, както и всички рис­
кови фактори, свързани с обстоятелствата 
по делото. 
(7) Целта на характеристиката е да под­
помогне органите на досъдебното производ­
ство и съда при вземане на решение относно 
мярката за неотклонение и другите мерки 
за процесуална принуда, при провеждане на 
процесуалните действия и при определяне на 
вида и размера на наказанието и на наложе­
ните възпитателни мерки.
(8) Когато в хода на наказателното произ­
водство възникнат нови обстоятелства, които 
значително изменят или допълват данните по 
ал. 6, органът на досъдебното производство 
или съдът разпореждат актуализиране на 
характеристиката.“ 
§ 18. Член 388 се изменя така:
„Лица, които могат да участват при разпита 
на непълнолетния обвиняем
Чл. 388. (1) Когато е необходимо, на разпита 
участва педагог, психолог, лекар, притежаващ 
подходяща специалност, или друг специалист. 
(2) На разпита в досъдебното производство 
може да присъства и родител, попечител или 
друго лице, което по закон полага грижи за 
обвиняемия, когато по преценка на наблюда­
ващия прокурор това е в най-добрия интерес 
на непълнолетния и няма да затрудни нака­
зателното производство.
(3) С разрешение на разследващия орган 
лицата по ал. 1 и 2 могат да поставят въпроси 
на непълнолетния обвиняем. Те имат право 
да се запознаят с протокола за разпит и да 
направят бележки по точността и пълнотата 
на записаното в него.“
§ 19. Създават се чл. 388а и 388б:
„Звукозапис и видеозапис на разпит на 
непълнолетния обвиняем
Чл. 388а. (1) На досъдебното производство 
при разпит на непълнолетния обвиняем, който 
е задържан или е обвинен за престъпление, за 
което се предвижда наказание не по-малко от 
десет години лишаване от свобода или друго 
по-тежко наказание, се изготвят звукозапис 
и видеозапис, като се прилагат разпоредбите 
на чл. 238 – 240. 
(2) Изготвянето на звукозапис и видеозапис 
по ал. 1 не е задължително, ако на разпита 
са присъствали лица по чл. 388, ал. 1 и 2.
Разгласяване на материалите по разслед­
ването
Чл. 388б. Характеристиката на непълно­
летния обвиняем по чл. 387 и изготвените 
звукозапис и видеозапис не могат да се разгла­
сяват, включително по реда на чл. 198, ал. 1.“
§ 20. Член 389 се изменя така:
„Предявяване на разследването
Чл. 389. (1) За предявяване на разследването 
задължително се уведомяват и родителите, 
попечителят или други лица, които по закон 
полагат грижи за непълнолетния обвиняем. 
(2) В случаите, когато не са отпаднали 
обстоятелствата по чл. 385б, ал. 2 и 3, за пре­
дявяване на разследването се уведомява друго 
пълнолетно лице, посочено от непълнолетния 
обвиняем и одобрено от наблюдаващия про­
курор, или социалният работник, определен 
от дирекция „Социално подпомагане“.
(3) Лицата по ал. 1 и 2 присъстват на пре­
дявяването, ако поискат това.“
§ 21. В чл. 390 ал. 2 се изменя така: 
„(2) Съдиите трябва да притежават спе­
циална подготовка в областта на правата на 
детето или да имат ефективен достъп до спе­
циализирано обучение, а съдебните заседатели 
трябва да бъдат учители или възпитатели.“